ועדת הכלכלה, כנסת 20, פרוטוקול מספר 374, 2016-12-01 12:30

איתן כבל: בוק טוב.

איתן כבל: אני פותח את ישיבת ועדת הכלכלה.

איתן כבל: על סדר-היום: רביזיה של חברת הכנסת תמר זנדברג ורביזיה של חבר הכנסת דב חנין.

איתן כבל: אני רוצה להבהיר לפני שאני מעלה להצבעה.

<לאה ורון: חברת הכנסת זנדברג ביקשה למעשה רביזיה על כל הצעת החוק למעט הסעיף שלא אושר בוועדה.

איתן כבל: נמצא פה עו"ד רוזנר, היועץ המשפטי של ועדת הפנים.

איתן כבל: גברתי היועצת המשפטית, הרשמת, דובר, אורחים נכבדים.

איתן כבל: לפני שאני מעלה להצבעה את הבקשה שלך, קודם כל, אני רוצה שנבהיר שאני הולך לאשר רביזיה אך ורק על הסעיף הנוגע לרכבת.

דב חנין: מקובל.

<לאה ורון: הוראת השעה לתיקון חוק התכנון והבנייה.

איתן כבל: בדיוק.

איתן כבל: מי בעד הרביזיה ירים את ידו?

איתן כבל: הצבעה בעד – רוב נגד – אין נמנעים – אין הרביזיה של חבר הכנסת דב חנין נתקבלה.

איתן כבל: הרביזיה אושרה.

איתן כבל: אני העליתי עכשיו את הרביזיה רק של דב חנין.

איתן כבל: אחר-כך תבוא תמר.

<תומר רוזנר: דב, אתה מסכים מראש שהרביזיה שלך היא רק על הסעיף הזה?

דב חנין: כן.

דב חנין: תודה אדוני היושב ראש.

דב חנין: כולם פה לחוצים בזמן ואני אנסה להיות מאוד תמציתי בתנאי שחברי דוד לא יפריע לי כל שתי דקות.

דב חנין: ביקש ממני דוד ובאופן יוצא דופן איענה לבקשתו, לחסוך את הנאום שלי על חשיבות הרכבת.

דב חנין: אמרתי המון דברים על חשיבות הרכבת.

דב חנין: תרשמו את זה, אמרתי את זה.

דב חנין: זה לא לפרוטוקול אבל זה נאמר.

דב חנין: אחרי שאני אומר את הדברים האלה, כולנו בעד רכבת אבל אנחנו נגד שרכבת, חס וחלילה, תדרוס בדרך אנשים.

דב חנין: נדמה לי שהנוסח של ההוראה, כפי שאושרה על ידי הוועדה, מרחיקת לכת מידי ואני אסביר במה מדובר.

דב חנין: לפי מיטב הבנתי, המצב המשפטי היום - אני מפנה לסעיף 261ה' לחוק.

דב חנין: החוק נותן לרכבת, בנושא של אותם מנגנונים או אותן מערכות שאנחנו מדברים עליהן, מנגנון מאוד יוצא דופן.

דב חנין: הם לא צריכים לבקש היתר בדרך הרגילה.

דב חנין: הם פונים ליושב ראש הוועדה המחוזית.

דב חנין: יושב ראש הוועדה המחוזית צריך לאשר את הבקשה שלהם תוך חודש.

דב חנין: אם הוא לא מאשר תוך חודש - - -

דוד ביטן: הוא נכנס להתייעצות עם הרשות המקומית.

דב חנין: אני מדבר על המסלול הקיים היום.

דב חנין: אם הוא לא מאשר תוך חודש, בעצם הבקשה מאושרת.

איתן כבל: אני רוצה לעצור אותך שנייה, לשאול את תמר ואז לעשות את החיבור.

איתן כבל: תמר, כבר התחלנו את הדיון.

איתן כבל: אני רוצה לשאול את דעתך.

איתן כבל: אני לא מתכוון לתת רביזיה על כל החוק.

איתן כבל: הרביזיה שהסכמתי עליה היא על הרכבת בלבד, על הוראת השעה.

תמר זנדברג: אין בעיה.

איתן כבל: אז אני מעלה להצבעה גם את הרביזיה של חברת הכנסת זנדברג.

איתן כבל: הצבעה בעד – רוב נגד – אין נמנעים – אין הרביזיה של חברת הכנסת תמר זנדברג נתקבלה.

איתן כבל: הרביזיה אושרה.

<לאה ורון: הבקשה לדיון מחדש על הוראת השעה, חוק התכנון והבנייה, רק על-כך אושרה.

דב חנין: אדוני היושב ראש, יש היום לרכב מסלול מהיר, יוצא דופן.

דב חנין: לפי מיטב הבנתי, הוא לא נמצא בשום מקום אחר בחוק, של להגיש בקשה ולאשר אותה בהליך מהיר תוך חודש.

דב חנין: אם זה לא מאושר תוך חודש, זה מאושר.

דב חנין: אם אין תשובה תוך חודש זה מאושר.

דב חנין: זאת אומרת שאין שום אפשרות לעשות עיכובים.

דב חנין: כל הבעיות שאנחנו רגילים לשמוע ממערכות התכנון האחרות לא קיימות מכיוון שיש פה את המסלול המהיר הזה.

אתה בטוח שזה עובד כך עד היום?

דב חנין: יש פה את היועץ המשפטי והוא יסביר לנו.

אני רוצה הסבר מהיועץ התפעולי.

דוד ביטן: איך זה עובד היום, קוגן?

<ראובן קוגן: אין היום הרשאה שמוציאים אותה בפחות מחצי שנה לשנה.

דב חנין: למה?

<ראובן קוגן: כי יו"ר ועדה מחוזית לעולם לא יעשה שום דבר ולא ייתן הסכמה ויעשה את הכול כדי לשאול את השאלה הנכונה.

דב חנין: פה יש 30 יום.

<ראובן קוגן: ה-30 יום זה אם אין תשובה.

<ראובן קוגן: יש תשובה והיא: לכו תתאמו את הוועדה המקומית.

<ראובן קוגן: אז אתה חוזר לוועדה המקומית.

<ראובן קוגן: התשובה היא: תתאמו עם הוועדה המקומית.

תמר זנדברג: אבל אומר היועץ המשפטי שזה לא אם ענו לך: פנייתך התקבלה אלא אם נותנים אישור.

דוד ביטן: הוא אמר את זה בישיבה הקודמת.

דב חנין: אני אקריא את החוק, כי מה שהוא אומר זה לא החוק.

איתן כבל: לפני שאתה מקריא.

איתן כבל: אני רוצה לומר משהו לפרוטוקול כדי שגם אתם תהיו בעניין.

איתן כבל: התקשר אלי הבוקר חברי השר להגנת הסביבה ואמר לי באופן הכי ברור, שהניסוח כפי שהוא מתקיים היום לא מקובל עליו באל"ף רבתי.

איתן כבל: אני נתתי לו גם את מילתי ואת התחייבותי בעניין, שיימצא הנוסח - - -

דוד ביטן: אני אגיד לך מה הוא אומר ולכן הטענה שלו היא לא נכונה.

דב חנין: שנייה, תנו לי רק להשלים לפני שאנחנו מגיעים לנקודה הבאה.

דב חנין: מר קוגן, אני אומר לך שלדעתי , לפי מה שאדוני מספר לנו, הרכבת לא מנצלת את מה שהחוק נותן לה היום.

דב חנין: החוק אומר בצורה ברורה ואני מקריא את הנוסח: "לא החליטו מתכנן המחוז בבקשה להרשאה", זאת אומרת, לא קיבלו את ההחלטה, "יראו את הבקשה כמאושרת וכאילו ניתנה הרשאה לפיה".

אם קיבלו החלטה להתייעץ?

דב חנין: אז זה לא החליטו בבקשה.

דב חנין: את זה אפשר להבהיר, דרך אגב.

<ראובן קוגן: ההחלטה היא בעצם דה-פקטו, שעל מנת שאני אאשר אתה צריך לעשות תיאום עם הוועדה המקומית.

<ראובן קוגן: זאת ההחלטה.

<ראובן קוגן: הם אומרים: אני אאשר לך לאחר תיאום עם הוועדה המקומית.

<ראובן קוגן: לכן העסק הזה פשוט לא עובד.

דב חנין: את זה אפשר להבהיר מבחינתי.

<ראובן קוגן: אני לא בטוח שאנשים מהוועדות המקומיות ירצו את זה.

איתן כבל: בוא נהיה ממוקדים.

דב חנין: ראובן, אני אגיד את השורה התחתונה.

דוד ביטן: אם זה לא מתבצע בפועל, מה אכפת ל?

דוד ביטן: נעביר את זה וגמרנו.

דב חנין: תבינו את השורה התחתונה שלי.

דב חנין: אני בעד שהרכבת תוכל לקדם את המתקנים שהיא צריכה כדי לתפעל את עצמה בצורה מהירה.

דב חנין: אני בעד זה, אנחנו כולנו בעד זה.

דב חנין: נראה לי שזאת טעות, גם מבחינת

דב חנין: כם, ליצור מסלול שבו אף אחד חיצוני לא רואה את זה.

דב חנין: אתם מוציאים איזו הודעה, אף אחד לא בדק את זה, אף אחד לא ראה את זה.

דב חנין: יכול להיות שזה יוצר אחר-כך נזק סביבתי.

דוד ביטן: אני מנסה להסביר.

דוד ביטן: זה לא המצב כיוון שהיום היא כמו ההרשאה היא כמו היתר מהיר.

דוד ביטן: אם צריך את משרד להגנת הסביבה שיסתכל, הוא מסתכל.

דב חנין: לא, את זה ביטלנו.

דוד ביטן: לא ביטלנו.

דב חנין: כן ביטלתם.

<תומר רוזנר: הם רוצים בלי הרשאה.

דוד ביטן: הבנייה לא קשורה.

דוד ביטן: הם מדברים על משהו אחר, למשל, על רכבת שתיסע בשמורת טבע.

דוד ביטן: לא אם בונים איזו 50 מטר.

תמר זנדברג: לא, לא.

דוד ביטן: מה לא?

דוד ביטן: מה הוויכוח עכשיו אם לא על זה שהוא בונה איזה 50 מטר בתחנה?

דוד ביטן: גם ככה התחנה בנויה, אתה לא מבין.

איתן כבל: ראובן, אני נותן לך שלוש דקות להסביר מה בדיוק אתם ביקשתם?

איתן כבל: אני אתן ליועץ המשפטי לתת את התייחסותו.

איתן כבל: אז יהיה לנו קל להתייחס.

דוד ביטן: רק דבר אחד קטן.

אני ביקשתי קודם.

אני רוצה להעיר כי זוכר מה שהיה פה.

ודאי שאנחנו לא מקבלים את זה על כל מתקני הרכבת.

מדובר על קו מסוים במסילה מסוימת, אפילו ממוספר בערך אותם מתקנים כאלה.

רק על זה הסכמנו.

שלא יגידו שהסכמנו על דברים אחרים.

מדובר שזה בתוך תוואי הרכבת.

תמר זנדברג: איפה זה כתוב בחוק שמדובר על קו ספציפי?

דוד ביטן: לא דיברנו על נוסח, נתנו ליועצים לנסח.

<ראובן קוגן: מה שסוכם זה מה שהיה בנוסח.

איתן כבל: אנחנו צריכים לראות את זה.

דוד ביטן: אני אמשיך את מה שהוא אמר.

דוד ביטן: אני לא מקבל את מה שאמר השר בעניין הזה.

דוד ביטן: אנחנו מדברים על משהו מאוד ספציפי, כהוראת שעה, שהם מחויבים להחליף את זה במהירות כי אחרת לא תהיה רכבת בכלל.

תמר זנדברג: אני רוצה לומר שני דברים.

תמר זנדברג: אכן אישרנו כוועדה הוראת שעה, אבל היא לא ספציפית לקו אחד.

תמר זנדברג: שמענו מהרכבת שמדובר בעבודות של חשמול הרכבת, דבר שהוא חשוב גם לנו ואין לנו שום עניין לעמוד מולו.

תמר זנדברג: אבל שני דברים.

תמר זנדברג: אחד, הנוסח לא מדבר על איזה פרויקט ספציפי, הוא גורף והוא כללי.

תמר זנדברג: שניים, מה שהטריד אותנו בנוסח שאושר ואנחנו רוצים לתקן דרך הרביזיה הזאת - - -

דוד ביטן: לא אישרנו נוסח.

איתן כבל: תעזבו, מה שהיה היה, אנחנו רוצים לסיים.

תמר זנדברג: מה שאנחנו רוצים לתקן בנושא הזה זה דברים שהם רגישים, שיש להם רגישות סביבתית ונופית מיוחדת גם במסילות האלה.

תמר זנדברג: בעיקר מדובר על הסביבה החופית.

תמר זנדברג: יש קטעים מסוימים במסילות שעוברות בסביבה החופית, שזה 300 מטר מהחוף.

תמר זנדברג: המסילה עוברת שם.

תמר זנדברג: אם שם יתווסף מתקן שהוא בגודל ובפרופורציות שהוא מאוד גדול תהיה פגיעה גם בסביבה החופית וגם בנוף.

תמר זנדברג: הדבר השני, זה בסמוך לשמורות טבע והדבר השלישי זה, הגודל של המתקנים האלה.

תמר זנדברג: שוחחתי אתמול בטלפון עם ראובן.

תמר זנדברג: ביקשתי ממנו להביא לנו מצע לדיון, לגבי הפרויקט של החשמול, באיזה מתקנים מדובר?

תמר זנדברג: כמה ואיפה הם נמצאים?

תמר זנדברג: בואו נראה, אולי אין בעיה ולא מדובר בכלל בסביבה החופית וזה הכול במקומות אחרים ואפשר להשאיר את הנוסח כמו שהוא?

תמר זנדברג: אולי זה אחד או שניים שאפשר לעשות לגביהם תיקון ספציפי?

תמר זנדברג: אולי החוק פה הולך להחריב את כל החוף, ונחליט לוותר.

דוד ביטן: כתוב "המיועד לשליטה ובקרה", זה לא הכול.

תמר זנדברג: ברור, אבל זה לא רק לחשמול, זה כל שליטה ובקרה.

איתן כבל: ראובן, בבקשה.

<ראובן קוגן: סעיף 261ה שמדבר על הרשאה למבנה דרך הוחל על כל מבני הדרך - - -

איתן כבל: ראובן, התחלת רע.

איתן כבל: אני רוצה לדעת בדיוק.

איתן כבל: ביקשנו לעשות אל"ף , בי"ת, גימ"ל, דל"ת.

איתן כבל: זה מה שאני מבקש ממך.

איתן כבל: בלי סיפורים עכשיו.

<ראובן קוגן: אז אני מקצר את כל הדיון של 6 שעות ביום ראשון.

<ראובן קוגן: בסוף מה שביקשנו ומה שנתנו לנו זה לעשות פרויקט שנקרא "החלפת איתות".

<ראובן קוגן: איתות זאת המערכת ששולטת בתנועת הרכבות.

<ראובן קוגן: החלפת איתות שכוללת החלפה של כ-15 מבנים כאלה לאורך המסילה והחלפה בין איתות חשמלי לאיתות אלקטרוני.

<ראובן קוגן: הגודל של המבנה הזה הוא גודל שאני לא יודע להתפשר עליו מבחינה פיזית.

רועי פולקמן: 204 מ' כדי למחשב?

<ראובן קוגן: תזכרו שזה על מסילה שהיא 100 קילומטר.

<ראובן קוגן: אתה לא רואה אותו ולא פלא שאף אחד לא ראה אותו עד היום.

<ראובן קוגן: ההחלטה היא לשנתיים כדי שנוכל להספיק ולהקים אותם.

<ראובן קוגן: אני נמצא במכרזים בשני הקטעים האלה הנותרים.

<ראובן קוגן: אחד כבר נמצא בביצוע.

<ראובן קוגן: כל הדבר הזה הוא גם בגלל הדחיפות שלו וגם בגלל המסוימות שלו.

<ראובן קוגן: בזה הוועדה הלכה לקראת הרכבת ואמרה: תקשיבו, פה אני אתן לכם הקלה שנהניתם ממנה עד עתה ועכשיו רוצים לקחת את זה חזרה.

<ראובן קוגן: לשאלה שלך תמר, מבחינת המיקומים הרגישים.

<ראובן קוגן: מתוך 15 עד 20, יש אחד שהוא נמצא בסביבה החופית, כהגדרתה כ-300 מטר, בקיבוץ החותרים.

<ראובן קוגן: כדי שהוועדה תהיה רגועה, אין לי בעיה להגיד ששם נשה הרשאה כמו שביקשתם לכל היתר.

<ראובן קוגן: אבל, אני מבקש.

<ראובן קוגן: תזמינו אותי, בבקשה, בעוד שלושה חודשים כדי שאני אדווח לכם איך כתוב בחוק באמת מתורגם לשטח.

<ראובן קוגן: אם בעוד שלושה חודשים תגידו: לפני חודשיים קיבלתי הרשאה ואין בעיה, אז באמת אין בעיה.

<ראובן קוגן: אבל אם אני אבוא ואגיד לכם שבסוף השלושה חודשים האלה אני באותו מצב, כי עכשיו אני נמצא בין מחלקת איכות הסביבה בעיריית חוף הכרמל או במחלקת התחבורה, אז תחליטו אם אתם רוצים להשאיר את התשתיות במצב הזה, או שאתם באמת רוצים לקדם אותם ולא רק לחוקק חוקים.

<ראובן קוגן: זאת הבקשה שלי.

איתן כבל: היועץ המשפטי.

<תומר רוזנר: רק להבהיר לחבר הכנסת ביטן את המסגרת הנורמטיבית למה שמבוקש ולמה שניתן בהוראת השעה לשנתיים למפעיל מסילת רכבת ארצית, כלומר הרכבת הכבדה, ניתנה אפשרות להחליף מתקנים קיימים כאלה, שאנחנו לא יודעים מה גודלם הנוכחי, במתקנים חדשים שהוגדר גודלם עד 200 מטרים ובגובה עד 4.2 מטרים, שיהיו בסמיכות לאותם מתקנים שכבר קיימים.

<תומר רוזנר: השינוי המהותי הוא, שבמקרה הזה לא יצטרכו לבקש הרשאה בכלל ואין סימון בתכנית של המקום הזה.

<תומר רוזנר: כל מה שהרכבת תצטרך לעשות זה למסור הודעה לרשות המקומית - - -

הוספנו גם שהמתקן הקיים ייהרס.

<תומר רוזנר: נכון, אתה צודק, שהמתקן הקודם ייהרס.

<תומר רוזנר: השינוי מהמצב המשפטי הקיים הוא, שבמצב המשפטי הקיים נדרשת הרשאה וכאן מבקשים שלא תידרש שום הרשאה.

דוד ביטן: אז יש לי הצעת פשרה קטנה.

דוד ביטן: מכיוון שיש לנו רק מקרה אחד של הסביבה החופית, אז בואו נחריג אותו מהנושא הזה.

תמר זנדברג: יש אחרים בשמורות טבע?

דוד ביטן: זאת ההצעה שלי כדי שנוכל להתקדם.

דב חנין: יש אזורים רגישים בתמ"א 35?

<ראובן קוגן: לא בפרויקט הזה.

דב חנין: אפשר להגדיר את הפרויקט הזה?

איתן כבל: אפשר להגדיר את הפרויקט.

דוד ביטן: תמר, מקובל עליך שנחריג?

תמר זנדברג: כן.

ראובן, איך אפשר להגדיר את זה בחוק?

בפעם הקודמת הרעיון עלה תוך כדי הדברים שדיברת.

אמרת: אני לא הולך לעשות את זה בכל המקומות.

זה במקום ספציפי מסוים, בקו מסוים כזה או אחר.

איך אפשר להגדיר את זה בחוק?

איתן כבל: העניין ברור.

רועי פולקמן: ראובן, מה נעשה משהו ספציפי.

רועי פולקמן: בוא נגדיר ספציפית.

רועי פולקמן: תסמן את אותם מקומות.

רועי פולקמן: תיתן איזו דלתה מסוימת ואז נהיה רגועים.

רועי פולקמן: זה באמת אירוע חריג ורגיש.

רועי פולקמן: בוא נגדיר ספציפית.

רועי פולקמן: להם תקבל פטור מהרשאה, למעט האירוע בסביבה החופית.

רועי פולקמן: אפשר להביא תכנית?

רועי פולקמן: רשימה?

<ראובן קוגן: תגידו מה שכל אחד מכם רוצה.

דוד ביטן: תחריג את החופים.

איתן כבל: יש עוד משהו שאתה רוצה להחריג?

דוד ביטן: רק את זה.

איתן כבל: אנשי המשרדים, האם יש מישהו שרוצה להתייחס לנושא אני אודה לו לפני שאני מסכם?

<שחר סולר: אני ראש אגף תכנון במשרד להגנת הסביבה.

<שחר סולר: דבר ראשון, ההחרגה מהסביבה החופית היא חשובה מאוד כך שזה כיוון נכון.

<שחר סולר: לגבי שטחים ברגישות סביבתית נופית בתמ"א 35, אני לא יודע אם זה נבדק.

תמר זנדברג: הוא אמר שאין.

<שחר סולר: עוד דבר שצריך להוסיף.

<שחר סולר: אם כבר הכנסתם שהמבנה ייהרס וצריך להרוס את המבנה הקיים, צריך לכתוב שהשטח ישוקם.

<שחר סולר: אנחנו מכירים במקומות אחרים שהורסים מבנים ומשאירים הכול בשטח.

איתן כבל: מקובל.

דוד ביטן: הצעה נכונה.

דוד ביטן: אלעד לב ממשרד הפנים.

<אלעד לב: אני מאגף תכנון ובנייה במשרד הפנים.

<אלעד לב: קשה לעשות תכנון מהיר וממוקד בדברים האלה.

<אלעד לב: אם לגמרי מקצרים או מדלגים על התכנון זה יוביל לערכאות אחרות ואז הדרך הקצרה תהיה ארוכה.

<אלעד לב: מדובר פה על מבנה בעל נוכחות, בערך בגודל של החדר הזה, על מסילה שאין לה נוכחות.

<אלעד לב: זה לא רק בשטחים רגישים, זה בכל שטח.

<אלעד לב: יש לזה השפעות.

איתן כבל: בעצם אתה פותח לנו פרשה חדשה.

<אלעד לב: לא, זאת הפרשה שהיתה בדיון הקודם.

דוד ביטן: איזה בעיות יכולות להיות?

דוד ביטן: בסך הכול לוקחים מבנה חלול ושמים בו משהו.

דוד ביטן: איזה בעיות?

<אלעד לב: כשאתה מתכנן מבנה בגודל של המבנה הזה.

<אלעד לב: בשנה שעברה אושר פה הליך מקוצר בתכנית עבודה בלי היתר, אבל עדיין בהליך תכנוני כלשהו.

<אלעד לב: מבנה באותו גודל שאושר ל"נתגז", חייבים תסקיר השפעה על הסביבה.

<אלעד לב: תסקיר השפעה השוואה על הסביבה זה לא רק עצים ופרחים.

<אלעד לב: זה גם בדיקה תכנונית, לראות שאפשר להצמיד תשתיות.

דוד ביטן: אבל זה על שטח בנוי כבר, קיים.

רועי פולקמן: הוא צודק, זה שטח בנוי.

דוד ביטן: יש שם מבנה קיים.

דוד ביטן: הורסים אחד ובונים אחד.

דוד ביטן: לא הכול יהיה 200 מטר.

איתן כבל: דרור, בבקשה.

<דרור בוימל: אני מהחברה להגנת הטבע, מרכז תכנון ותשתיות.

דוד ביטן: או, הגיעה אלינו החברה להגנת הטבע אז בכלל.

<דרור בוימל: אנחנו משתדלים להגיע לכל מקום חשוב.

<דרור בוימל: אני אציג שתי נקודות עיקריות.

<דרור בוימל: אנחנו מדברים על 15-20 מתקנים.

<דרור בוימל: אני לא מכיר את הרשימה.

<דרור בוימל: הרבה פעמים אלה מתקנים שהוקמו בעידנים אחרים, שהנושא של הבדיקות הסביבתיות ובחירת המיקום היא לאו דווקא היתה הבחירה המיטבית.

<דרור בוימל: בגלל זה הליך ההרשאה יכול להביא אותנו למקום שנמצא ברמה של עשרות מטרים או מאות מטרים למקום שסביבתית הוא יכול להיות טוב יותר.

<דרור בוימל: נקודה שנייה.

<דרור בוימל: אם אנחנו הולכים למקום של פטור מהרשאה, חשוב שהתהליך יחייב השתלבות נכונה בסביבה, השתלבות נכונה בנוף.

<דרור בוימל: אם צריך הקטנת ממדים במקום מסוים - - -

איתן כבל: העניין ברור.

<דרור בוימל: חשוב שהתהליך יחייב התחשבות נכונה בסיבה בנוף.

דוד ביטן: אין בעיה שנכתוב את זה.

<כרמית יוליס: אני מרכזת את תחום הנדל"ן בייעוץ וחקיקה משרד המשפטים.

<כרמית יוליס: אני חושבת שהאיזונים שאתם מגיעים אליהם מפחיתים במעט את הפגיעה ברובד הסביבתי, אבל העמדה שלנו שההסדר הזה הוא שגוי ואנחנו לא חושבים שנכון לתמוך בו.

<כרמית יוליס: הוא מהווה חריג לכללים הרגילים של תכנון ובנייה, גם ביחס למתקנים שרלוונטיים לדרך או למסילות ברזל.

<כרמית יוליס: יש איזו היררכיה שהחוק חשב עליו.

<כרמית יוליס: כשאנחנו מדברים על מבנה דרך, שהוא טעון הליך של הרשאה, אז ראשית, הוא צריך להיות מסומן בתכניות.

<כרמית יוליס: שנית, הוא אמור באמת לעבור את אותו של הליך.

<כרמית יוליס: כשאנחנו מעבירים אותו להליך של מתקן דרך, שזה מה שההצעה מבקשת לעשות, הוא יהיה פטור מכל הליך.

<כרמית יוליס: זה דבר שנראה לנו שגוי, גם ברובד של מדרון חלקלק.

<כרמית יוליס: מחר בבוקר יבואו חברות תשתית אחרות ויבקשו אותו דבר.

איתן כבל: המדרון החלקלק קיים כל הזמן ועוברים עליו.

<כרמית יוליס: הם יבקשו את אותו דבר ואני לא חושבת שניתן יהיה להצדיק את זה.

דוד ביטן: לפחות התיקונים שאנחנו עושים הם חיוביים אבל לא באישיו הכללי.

איתן כבל: ראובן, בבקשה.

<ראובן קוגן: אמרה כרמית בצדק, שהיום על-מנת לקבל הרשאה צריך סימון בתכנית.

<ראובן קוגן: יכול להיות שהדבר הנכון - - -

איתן כבל: ראובן, אני רוצה להגיע לנקודה ולסכם אותה.

איתן כבל: זה לא שאלות ותשובות.

איתן כבל: אני רוצה להתקדם.

איתן כבל: הבנתי את העניין של ההחרגה וגם את הבעיה שמציגה כאן נציגת משרד המשפטים.

איתן כבל: הציג את זה גם נציג החברה להגנת הטבע.

איתן כבל: הציג את זה גם נציג משרד הפנים.

איתן כבל: אנחנו צריכים לראות איך מביאים את העניין הזה לכדי הסדרה נקודתית סביב העניין הזה.

דוד ביטן: אבל בלי לפגוע במטרה העיקרית, לעשות את זה מהר.

איתן כבל: אני רוצה לומר כך ליועצים המשפטיים.

איתן כבל: בניסוח צריך להיות ברור שמדובר בפרויקט חשמול ספציפי של קו ספציפי.

דוד ביטן: לא, זה לא קו אחד.

איתן כבל: ראובן, אני רוצה שתגדיר לי עכשיו אתה.

איתן כבל: בשלב הראשון, קודם כל בכל הנוגע לעניינים של הגנת הסביבה.

איתן כבל: תוסיף גם את מה שהוסיף הנציג מהמשרד להגנת הסביבה לגבי השיקום.

<תומר רוזנר: אדוני היושב ראש.

<תומר רוזנר: אתה מדבר על שני תיקונים כרגע.

<תומר רוזנר: התיקון הראשון הוא להחריג את הסביבה החופית והתיקון השני הוא להתנות את הבנייה הזאת בשיקום האתר שנהרס.

<ראובן קוגן: אי אפשר להתנות בנייה בשיקום כי עוד לא נהרס כלום.

איתן כבל: לא משנה, נמצא את הניסוח.

חובה לשקם.

דוד ביטן: באת עם שופל והרסת את היער ליד כדי לבנות את המבנה?

דוד ביטן: צריך לשקם את היער.

דוד ביטן: לזאת הכוונה.

<ראובן קוגן: מדובר פה בפרויקט החלפת איתות בקו נהרייה שפיים.

<ראובן קוגן: הוא לא החשמול עצמו.

<ראובן קוגן: החשמול זה פרויקט אחר.

<ראובן קוגן: מדובר בהחלפת איתות קו נהריה-שפיים.

<ראובן קוגן: אני מבקש שבאותו מקום ספציפי של החותרים, מאחר שחוקית לא ניתן להוציא הרשאה בגלל שזה לא מסומן בתכנית, זה יהיה באישור של המשרד להגנת הסביבה, שבסוף רוב הבעיות הן שם.

איתן כבל: ראובן, אתה קפצת מדרגה.

איתן כבל: אתה רק מקלקל, אתה לא עוזר.

איתן כבל: אתה תעשה את העבודה שלך ואני אעשה את העבודה שלי.

איתן כבל: ראובן, אני מבקש את הדבר הבא: סיכמנו שמדובר בקו נהריה-שפיים, בהחרגת הסביבה החופית ובהתניית שיקום.

איתן כבל: .

איתן כבל: שנית, אני רוצה אדוני יודיע לנו עד שבוע הבא שהוא בדק את כל המתקנים בכל הפרויקט ויודיע לנו שאף מהם, חוץ מאחד, לא נדרשת לו הרגה ברוח הדברים של השיחה כאן.

<תומר רוזנר: כלומר באזור רגיש לפי תמ"א 35.

תמר זנדברג: רגישות סביבתית נופית גבוהה בתמ"א 35.

דוד ביטן: מה זה אזור רגיש?

דוד ביטן: אני לא מסכים לזה.

זה לא היה.

איתן כבל: תנו לי לסיים.

איתן כבל: עשיתי דברים קצת יותר קשים.

איתן כבל: ראובן, תקשיב לי.

איתן כבל: כשאנחנו מדברים על דברים לבדיקה אני לא עושה התניה.

איתן כבל: אני רק רוצה שתגיד לי שאין כאן סביבה חופית ואין כאן אזור רגיש.

דוד ביטן: מה זה אזור רגיש?

איתן כבל: שזה בתוך שמורת טבע.

איתן כבל: זאת ההחרגה שעשינו.

דוד ביטן: אז אולי אי-אפשר לעשות כלום?

איתן כבל: הוא אומר שאין כזה.

איתן כבל: אני רק רוצה שהדברים יובהרו.

אתה יודע בטוח?

<שרית דנה: אני מנת"ע.

<שרית דנה: אני רוצה להציע הצעת שיפור.

איתן כבל: זה מדאיג אותי להשתפר כמו נת"ע.

<שרית דנה: נת"ע היא מושלמת.

<שרית דנה: אפשר לומר, גם ביחס לסביבה החופית וגם ביחס לשטחים רגישים, שבשטח כזה אפשר ללכת למנגנון הזה ובלבד שניתן אישור מהמשרד להגנת הסביבה.

דוד ביטן: לא, לא.

איתן כבל: שרית דנה, אני מתנצל שלא זיהיתי אותך ממבט ראשון.

<ראובן קוגן: אין בעיה.

<ראובן קוגן: מכיוון שהיום חוקית לא ניתן להוציא הרשאה בלי שיש סימון, אני צריך לבוא ושיגידו לי שניתן לעשות את זה למרות שאין סימון.

איתן כבל: ראובן, שאלוהים ישמור אותי למה לא מלמדים אתכם איך להופיע ולהציג.

דוד ביטן: יש לו ניסיון, הוא מופיע שנים.

איתן כבל: הוא לא באוצר, שם הוא היה מכריח אותנו להצביע.

<ראובן קוגן: אני מבקש, לא מכריח.

<ראובן קוגן: גם שם ביקשתי.

<לאה ורון: הוא עשה את זה טוב.

איתן כבל: נכון.

איתן כבל: כל העניין הוא שאתם פשוט חופרים לי.

איתן כבל: שלא ייווצר מצב ויתברר שיש עוד מקום.

איתן כבל: דבר אחרון.

איתן כבל: אני רוצה לבצע את ההתאמה, עד כמה שניתן, אל מול מה שאמר נציג משרד הפנים.

איתן כבל: יש פה באמת עניין שהוא תקדימי.

איתן כבל: אני לא רוצה שנעבור את כל המסלול שאנחנו נדרשים להתמודד עם זה אבל אתם לא חיים לכם עכשיו באיזה עולם שהוא רק שלכם.

איתן כבל: אחר-כך יצטרכו להסביר מי תכנן?

איתן כבל: מי אמר?

איתן כבל: למה אמר?

איתן כבל: אה לא צריך את זה.

איתן כבל: אני צריך עין מקצועית שלא מעכבת אבל שבכל זאת מישהו מסתכל על זה.

<ראובן קוגן: מסתכלים על זה.

<ראובן קוגן: כל הודעה על הקמה כזאת הולכת לוועדה מקומית.

איתן כבל: אני רוצה להזכיר לך שגם את החניון - - -

<ראובן קוגן: שם היה היתר כדת וכדין.

איתן כבל: זה בקל וחומר.

<ראובן קוגן: כבוד היושב ראש.

<ראובן קוגן: כל מתקן כזה אנחנו מודיעים לרשות מקומית חודש מראש.

<ראובן קוגן: אם יש בעיה הם מעירים.

<ראובן קוגן: זאת העין שבוחנת אותנו.

<ראובן קוגן: אני חושב שהעין הזאת היא מספיק מקצועית ואף אחד לא רב באמת עם הוועדה מקומית.

דוד ביטן: מה שמשרד הפנים אמר, תעזוב.

איתן כבל: לא, אני לא עוזב.

<ראובן קוגן: רק בסביבה החופית.

<ראובן קוגן: מה, לכל דבר?

איתן כבל: לא לכל דבר ביקשתי, אני מדבר על הסעיף הזה.

<ראובן קוגן: על חותרים?

<ראובן קוגן: בסדר.

<ראובן קוגן: המשרד להגנת הסביבה יאשר לי.

<ראובן קוגן: אני מחריג אותו בכלל.

<ראובן קוגן: אבל בגלל שמדובר בסביבה חופית - - -

תמר זנדברג: בתוך הקו הזה יש תחנה אחת - - -

דוד ביטן: הרשאה רגילה.

דוד ביטן: קיבל 14 מקומות?

דוד ביטן: יפה.

דוד ביטן: שם ההרשאה תהיה רגילה ואין תנאים.

דוד ביטן: החרגנו את החותרים.

איתן כבל: קיבלתי.

איתן כבל: היועץ המשפטי לחש לי והבנתי.

<תומר רוזנר: אני אסכם את שלושת הנקודות.

<תומר רוזנר: נקודה ראשונה: הוראת השעה תתוקן כך שתוחרג ממנה הסביבה החופית.

<תומר רוזנר: נקודה שנייה: יוגדר פרויקט ספציפי, שהוא פרויקט החלפת איתות במסילת הברזל מנהריה עד שפיים.

<תומר רוזנר: הנקודה השלישית: לאחר הריסת המבנה הקיים יהיה שיקום.

<אפרת ברנד: אני מהלשכה המשפטית במנהל התכנון.

<אפרת ברנד: הערה קטנה לנוסח שהועבר.

<אפרת ברנד: כתוב שזה יוכל להיות מוקם בסמוך למסילת הברזל.

<אפרת ברנד: אם אפשר, לכתוב שזה יוקם בתחום מסילת הברזל.

<תומר רוזנר: ממש לא.

<אפרת ברנד: בתחום השטח שמסומן - - -

<ראובן קוגן: בסמוך למבנה קיים ובתחום רצועת הרכבת.

דוד ביטן: אז עכשיו אתם מסכימים, משרד המשפטים?

איתן כבל: מי בעד?

איתן כבל: ירים את ידו.

איתן כבל: חברת הכנסת תמר זנדברג תצביע במקום עיסאווי פריג'.

איתן כבל: הצבעה בעד - רוב נגד - אין נמנעים – אין <פרק י' כולו (הסרת חסמים לביצוע מיזמי תשתית לאומית), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, כולל התיקונים שנתקבלו, נתקבל.

איתן כבל: >

איתן כבל: תודה רבה, אושר.

איתן כבל: הבקשה לרביזיה של יעל כהן פארן, בהיעדר מי שיציג אותה, לא הועלתה.